Ihi mačči d ayen yesewhamen, ma yella nufa-d imnigen n tmurt n tmazɣa di Fṛansa ladɣa imaziɣen, fkan-as afud i umussu aɣelnaw ad yennerni u ad yegmu seg useggas n 1920 armi 1962, deffir n timunent ad yennerni usuter n yedles d tsertit n tmaziɣt. Rrnu ɣef way-a, tuddsiwin tifeggagin n umussu aɣelnaw banent-d deg yinig s yimahilen n Leqbayel yellan dinna (Itri n Tefriq Ugafa, deg Fṛansa : 1926, Akabar Aɣerfan Azzayri deg Fṛansa : 1937)